મહાદેવિયા ગામના જ જેઠા ગોવિંદ ગોરિયા તથા તેના ભાઈ પરબત ગોવિંદ તેમજ રામદે ગોવિંદે મોટરસાયકલ પર જઈ રહેલા અરશીભાઈને આંતરી લઈ પોતાની પાસે રહેલા ધોકા-પાઈપ વડે હુમલો કર્યાે હતો. આ શખ્સોએ આડેધડ મારેલા ફટકાઓના કારણે અરશીભાઈને પાંચ જેટલા ફ્રેકચર થઈ જવા પામ્યા છે. હુમલાનો ભોગ બનનાર પ્રૌઢને સારવાર માટે જામનગરની જી.જી. હોસ્પિટલમાં ખસેડવામાં આવતા હોસ્પિટલ ચોકીના જમાદાર એન.એમ. લૈયાએ તેઓનું નિવેદન નોંધ્યું છે જેમાં તેઓએ જણાવ્યા મુજબ અરશીભાઈ સામે ચારેક વર્ષ પહેલા હુમલાખોર ત્રણ આરોપીઓ પૈકીના એક આરોપીને માર મારવા અંગે પોલીસમાં ફરિયાદ થઈ હતી. માર મારવાના તે બનાવનો ખાર રાખી અરશીભાઈ પર જીવલેણ હુમલો કરવામાં આવ્યો હોવાનું તેઓએ નિવેદન આપતા કલ્યાણપુર પોલીસને તેના કાગળો મોકલી આપવામાં આવ્યા છે.